O betacismo ye un fenomeno lingüistico, caracteristico sobretot d'as luengas romances occidentals, que consiste en a neutralización d'os fonemas /b/ y /w/~/v/ a favor d'a /b/. O fenomeno principió en o latín vulgar d'Italia, anque s'extendilló solament en as luengas romances ibericas, l'occitán, os dialeutos meridionals d'o italiano y lo sardo. Bells lingüistas espanyols atribuyen iste fenomeno a lo sustrato basco, porque en basco no bi ha un fonema /v/ ni /w/. Altros lo consideran una evolución propia dende o latín vulgar, por as pocas diferencias acusticas que bi ha entre las consonants /b/ y /w/ ta un fablant no muito culto.